b'\n_START_ARTICLE_\n2014 m. Lietuvos Respublikos Prezidento rinkimai\n_START_SECTION_\nKandidatai\n_START_PARAGRAPH_\n2013\xc2\xa0m. spalio 26 d. \xe2\x80\x9eDarbo partijos\xe2\x80\x9c suva\xc5\xbeiavimas savo kandidatu prezidento rinkimuose i\xc5\xa1rinko Art\xc5\xabr\xc4\x85 Paulausk\xc4\x85. 2014\xc2\xa0m. vasario 3 d. apie savo sprendim\xc4\x85 siekti antrosios kadencijos paskelb\xc4\x97 Dalia Grybauskait\xc4\x97. Kandidatais taip pat paskelbti Ignalinos rajono meras Bronis Rop\xc4\x97, socialdemokratas Zigmantas Bal\xc4\x8dytis, Vilniaus meras Art\xc5\xabras Zuokas, Lietuvos \xc5\xbeali\xc5\xb3j\xc5\xb3 partijos vadovas Linas Balsys._NEWLINE_2014\xc2\xa0m. baland\xc5\xbeio 4 d. VRK paskelb\xc4\x97, kad reikiam\xc4\x85 skai\xc4\x8di\xc5\xb3 (ne ma\xc5\xbeiau kaip 20 t\xc5\xabkst.) rink\xc4\x97j\xc5\xb3 para\xc5\xa1\xc5\xb3 surinko ir teis\xc4\x99 dalyvauti rinkimuose gavo septyni kandidatai: Dalia Grybauskait\xc4\x97, Zigmantas Bal\xc4\x8dytis, Art\xc5\xabras Zuokas, Bronis Rop\xc4\x97, Naglis Puteikis, Art\xc5\xabras Paulauskas ir Valdemaras Toma\xc5\xa1evskis. B\xc5\xabtino para\xc5\xa1\xc5\xb3 kiekio nepavyko surinkti Linui Balsiui (pateik\xc4\x97 20 t\xc5\xabkst. 411 para\xc5\xa1\xc5\xb3, ta\xc4\x8diau beveik 700 para\xc5\xa1\xc5\xb3 buvo \xc4\xafvertinti kaip netinkami), Vladui La\xc5\xa1ui (10,8 t\xc5\xabkst. para\xc5\xa1\xc5\xb3), Rolandui Paulauskui (8,7 t\xc5\xabkst. para\xc5\xa1\xc5\xb3), Kristinai Brazauskienei (465 para\xc5\xa1ai) ir Jonui La\xc5\xa1iniui (186 para\xc5\xa1ai).'